Tisztelt Ellenőrző Bizottság!

Az alábbiakban ismertetem beszámolómat.

**Tallár Ákos**

**Elnök**

A beszámoló 2015 január 8-től, 2015 február 8-ig terjedő időszakra vonatkozik.

A fent megjelölt időszakban az alábbi szakmai munkafolyamatokat végeztem el:

**Rendezvények:**

* Elindult a Felező bálra vonatkozó közbeszerzési eljárás. Ennek keretében március 25-26án meg tudjuk szervezni a rendezvényt.
* A Jogerő Állásbörze előkészítése során eljártunk az időpontok véglegesítésével és a teremfoglalással kapcsoaltban.

**Oktatás:**

* Az OMHV-n az ÁJK a második helyet érte el. Javaslatot tettem az eredmények nyilvánosságra hozatalával kapcsolatban.
* Lezárult a rangsorolásos kurzusfelvétel. Folyamatosan elemezzük a rendszer hibáit. Megbeszélést kezdeményeztem a Neptun-t üzemeltető céggel és a Tanulmányi Hivatlall. Megkezdtük a pontrendszer módosítására tett javaslataink előkészítését.
* A részt vettem Kari Tanulmányi Bizottság ülésén.

**Gazdaság:**

* Elindítottuk az eszköz beszerzéseket, lezárult a tonerek beszerzése is.
* Az ÁJK HÖK gépparkját csatlakoztatjuk az egyetemi rendszerhez, így átlátható elektronikai adatkezelést fogunk megvalósítani.

**Alapszabály:**

* Az ÁJK HÖK Küldöttgyűlése elfogadta az Új alapszabályt. A Jogi Igazgató módosításait a következő ülésen terjesztem be.
* Az ÁJK HÖK EHÖK KGY képviselőcsoportja tartózkodott az EHÖK Alapszabályának elfogadásakor.

**Munka a mindennapokban**

* Folyamatosan kapcsolatot tartok az Elnökség és az EHÖK elnökség tagjaival. Az egyéni jellegű hallgatói problémák és a szervezeti kérdések gyors orvoslása érdekében.
* Egyeztetést folytattam a Dékáni Titkárság vezetőjével, a TO vezetőjével.
* Aktívan részt veszek az EHÖK Elnökségének munkájában. Proaktív hozzáállásal különösen a stratégiai fontosságú kérdésekben.

Munkám során kiadás keletkezett, melynek pontos számai a kari iktatásban megtalálhatóak. Tájékoztatom a Tisztelt Bizottságot, hogy beszámolóm elküldésekor a kiadási oldal pontos számai még nem kerültek iktatásra, az EHÖK -esetleges kérésre- az iktatás megtörténtéig tájékoztatást tud adni. Bevétel nem keletkezett.

Tisztelettel,

**Tallár Ákos
 Elnök**